Indeksifondi vara investeerimisel järgitakse kindlat aktsia- või võlakirjaindeksit. Näiteks investeerib fond oma vara indeksi Standard &  Poors 500 arvutamisel aluseks olevatesse väärtpaberitesse vastavalt vastavate väärtpaberite proportsioonile indeksis. Indeksifondi puuduseks on varade juhitamatus, sest fondivalitseja peab fondi varade investeerimisel järgima indeksit, kuid teiselt poolt on eeliseks üldjuhul madalamad valitsemise kulud ja võimalus osta ühe väärtpaberiga kogu turgu.